**Bože, koľko máme skvelých ľudí ...**



*Foto: NEF Hospodársky klub*

**Komu dali hlasy návštevníci www.hospodarskyklub.sk, volitelia zo združenia Neformálne ekonomické fórum Hospodársky klub a ďaľšie osobnosti hospodárstva a spoločnosti v tradičných anketách, ktoré sa skončili v posledný deň roka 2020?**

Autor [**OTS**](https://www.teraz.sk/author/182)

8. januára 2021 9:29,aktualizované 12. februára 2021 10:39

Bratislava 12. februára 2021 - O laureátoch **Zlatého biatca** za rok 2020, ktorý bol založený v 1993. roku, rozhodlo 6484 hlasov. Na myslený stupeň víťazov sa zo SR dostali **doc. MUDr. Daniel Pinďák, PhD, prednosta Kliniky chirurgickej onkológie SZU a NOU, Zdravie z pece, s.r.o. a novinárka Viera Dusíková z regionálneho periodika Piešťanský týždeň.** Zo zahraničia sa najvyššie umiestnil psychológ, pedagóg, a predovšetkým autor teoretických prác o vojne a mieri **doc. PhDr. Felix Černoch, CSc.** Za podnikanie v strojárstve a za aktivity v združení od jeho vzniku bol poctený Zlatým biatcom **Ing. Peter Čatloš, PhD**.  
  
Do XVIII. ročníka ankety **World Politician** bolo nominovaných iba sedem osobností, z ktorých boli tri ženy. Po siedmykrát v 21. storočí najviac hlasov dostal **ruský prezident V. V. Putin**, ale po prvýkrát od vzniku združenia vedúci ruskej diplomacie nereagoval za 6 týždňov na tento fakt. O krok za V. V. Putinom zaostala **bieloruská prezidentská kandidátka S. Tichanovskaya**. Nominovaní získali spolu 2901 hlasov.  
  
V jubilejnom XX. ročníku ankety **BEST BANK** bolo len šesť nominovaných. Spolu dostali 1926 hlasov. Víťazom sa stala opäť **Prvá stavebná sporiteľňa**.  
  
Najsilnejšie na tom z hľadiska počtu nominovaných bol 6. ročník ankety Najsympatickejšia osobnosť slovenskej politiky a spoločnosti. Celkove 35 osobností splnilo podmienky nominácie. Spolu dostali 6304 hlasov. Po tretíkrát za sebou zvíťazil predseda SOPK a čestný **predseda Svetovej komorovej federácie Peter Mihók**. Na myslený stupeň víťazov vystúpili ako druhý Anton Barcík, laureát „Mierovej ceny zo Slovenska 2015“ za rok 2016 a po druhýkrát nominovaný na Nobelovu cenu za mier, garant jedinečného duchovného centra v lome nad obcou Ladce a ako tretia prezidentka SR Z. Čaputová.  
  
**Do prvej desiatky osobností**sa dostali: 4. P. Pellegrini, 5. A. Bražinová, 6. T. Malatinský, 7. L. Ď. Nicholsonová, 8. Marian Kollár, 9. J. Bitó Cigániková a 10. M. Kolíková. Krok-dva za nimi ostali ako jedenásty J. Masarik a dvanásta J. Kiššová.  
  
V šiestej edícii hlasovania verejnosti za laureátov „**Mierovej ceny zo Slovenska 2015**“ za rok 2020 bolo osem nominovaných, ktorí vyhoveli Štatútu. Získali 2092 hlasov. **Víťazkou zo SR sa stala Mgr. Mária Straková**, etnologička, speváčka - vokalistka ľudových piesní, režisérka, dramaturgička, pedagogička a vedúca súboru Čunovský kŕdeľ. **Celkovým víťazom sa mohol stať V. V. Pjakin, Prezident Fondu konceptuálnych technológií. Avšak po dvoch mesiacoch snahy o priamy kontakt aj s účasťou ruských diplomatov nebol „zachytený“.**  Nesplnil, resp. nemohol splniť podmienku prezentácie a tak udelenie mierovej ceny bolo odložené do konca roka 2021. Garant tejto ceny po súhlase väčšiny členov Medzinárodného mierového výboru rozhodol o udelení tejto pocty **J. Kubišovi**, bývalému ministrovi zahraničných vecí SR a koordinátorovi OSN pre Libanon, a**MUDr. Júlii Horákovej, PhD** „Za verejne prezentovaný občiansky aj profesijný postoj k situácii v zdravotníctve a vôbec v spoločnosti“, ktorý potvrdila vrátením štátneho vyznamenania Pribinov kríž II. triedy z roku 2016 súčasnej prezidentke SR Z. Čaputovej.  
  
Dve ďalšie osobnosti boli odsúhlasené s podmienkou, že ako všetci laureáti sa budú prezentovať na niektorom zo zhromaždení združenia v 1. polroku 2021.  
  
Na predchádzajúcom a kvôli pandémii oneskorenom dekorovaní laureátov a víťazov za rok 2019 zaznela táto myšlienka: „*Mali sme a máme toľko skvelých ľudí, že predsa nemôžeme prepadnúť v zápase o skutočnú transformáciu, hoci už sme mali mať dávno po nej. Len sa jej dožiť, a najmä pomôcť jej rozrásť sa a zakoreniť sa. Už je načase, aby sme boli opäť živí rozumom, prácou a ľudskosťou, so snahou byť medzi najlepšími. Dúfajme, že to je a už bude koniec volebným omylom občanov...“*  
  
Nejde len o laureátov a víťazov cien a ankiet združenia. Ide o to, aby sme za nimi videli aj tých, ktorí žijú a pracujú čestne, statočne, nech sa deje vo veľkom svete a vo veľkej politike čokoľvek. A tak vám odporúčam otvoriť si nižšie uvedené links, ktoré oprávňujú k miernemu optimizmu. Obdobne ho navodzujú aj prvé nominácie v našich tradičných anketách za rok 2021, ktoré sú dostupné na titulnej strane www.hospodarskyklub.sk. Kiežby išlo o náznak novodobého a prepotrebného osvietenstva...  
  
Konečný stav hlasovania verejnosti na [www.hospodarskyklub.sk](http://www.hospodarskyklub.sk/) o nových laureátoch Zlatého biatca a „Mierovej ceny zo Slovenska 2015“ a o víťazoch tradičných ankiet za rok 2020: <http://www.hospodarskyklub.sk/?ankety2020>  
  
Protokol o hlasovaní členov združenia a jeho MMV, oslovených osobností a návštevníkov [www.hospodarskyklub.sk](http://www.hospodarskyklub.sk/) o nových laureátoch prestížnych cien Zlatý biatec a „Mierová cena zo Slovenska 2015“ a tradičných ankiet za rok 2020: <http://www.hospodarskyklub.sk/?vysledky-2020>  
  
***Dr. Peter Kasalovský***  
**Predstaviteľ združenia NEF Hospodársky klub od jeho vzniku v roku 1993 a jeho Medzinárodného mierového výboru, ktorý bol založený v roku 2015**  
  
*Upozornenie: Upozorňujeme čitateľov, že materiály označené skratkou OTS sú poskytované v rámci Originálnej textovej služby a za ich obsah nesie zodpovednosť zadávateľ.*